CELEX: 32019R0247
Language: et
Date: 2018-10-16 00:00:00
Title: Komisjoni delegeeritud määrus (EL) 2019/247, 16. oktoober 2018, millega kehtestatakse Euroopa Parlamendi ja nõukogu määruse (EÜ) nr 1082/2006 (Euroopa territoriaalse koostöö rühmituse (ETKR) kohta) kohaldamise aruandes kasutatavate näitajate loetelu

13.2.2019   
               
               
                  ET
               
               
                  Euroopa Liidu Teataja
               
               
                  L 42/1
               
            
         KOMISJONI DELEGEERITUD MÄÄRUS (EL) 2019/247,
         16. oktoober 2018,
         millega kehtestatakse Euroopa Parlamendi ja nõukogu määruse (EÜ) nr 1082/2006 (Euroopa territoriaalse koostöö rühmituse (ETKR) kohta) kohaldamise aruandes kasutatavate näitajate loetelu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 5. juuli 2006. aasta määrust (EÜ) nr 1082/2006 Euroopa territoriaalse koostöö rühmituse (ETKR) kohta, (1) eriti selle artikli 17 teist lõiku,
         ning arvestades järgmist:
         
                     (1)
                  
                  
                     Oma esimeses aruandes määruse (EÜ) nr 1082/2006 kohaldamise kohta tegi komisjon mitu muudatusettepanekut (2). Euroopa Parlamendi ja nõukogu määrusega (EL) nr 1302/2013 (3) parandati, selgitati ja lihtsustati Euroopa territoriaalse koostöö rühmituste (edaspidi „ETKRid“) asutamist ja toimimist.
                  
               
                     (2)
                  
                  
                     Vastavalt määruse (EÜ) nr 1082/2006 artikli 17 esimesele lõigule peab komisjon edastama Euroopa Parlamendile, nõukogule ja Regioonide Komiteele aruande kõnealuse määruse kohaldamise kohta, hinnates teatavate näitajate alusel selle määruse tulemuslikkust, tõhusust, asjakohasust, Euroopa lisaväärtust ja lihtsustamisvõimalusi.
                  
               
                     (3)
                  
                  
                     Näitajad peaksid aitama komisjonil kujundada arvamust seni tehtud edusammude kohta. Aruande jaoks vajaliku teabe kogumise jaoks tuleks kehtestada tähtpäev ning edusammude hindamiseks tuleks võrrelda lähteolukorda ja olukorda sellel tähtpäeval. Aruande koostamisel tuleks kasutada nii kvantitatiivseid kui ka kvalitatiivseid näitajaid.
                  
               
                     (4)
                  
                  
                     Määruse (EL) nr 1302/2013 artikli 3 teise lõigu kohaselt kohaldatakse seda määrust alates 22. juunist 2014. Vastavalt kõnealuse määruse artiklis 2 esitatud üleminekusätetele on asutamisel olevate ETKRide heakskiitmise menetluse jaoks oluline kuupäev 22. juuni 2014. Edusammude hindamise näitajate aluseks tuleks seepärast võtta 21. juunil 2014 valitsenud olukord. Näitaja kasutamiseks vajalike andmete või teabe saamise tähtpäeva saab kindlaks määrata üksnes määruse kohaldamist käsitleva aruande ettevalmistamise ajal ja see tuleks aruandes ka välja tuua.
                  
               
                     (5)
                  
                  
                     Tulemuslikkuse näitaja peaks näitama, kui edukas on olnud määruse (EÜ) nr 1082/2006 eesmärkide saavutamine või nende suunas liikumine.
                  
               
                     (6)
                  
                  
                     Tõhususe näitaja puhul võetakse arvesse kasutatud ressursside või sisendite ja saavutatud muutuste või tulemuste vahelist suhet. ETKRide asutamise heakskiitmise menetlusega seoses võivad erinevate koostööd tegevate juriidiliste isikute asutamisega seotud eri kulusid käsitlevat teavet koostada ainult riiklikud ametiasutused, kes on varem samalaadseid organeid heaks kiitnud. ETKRide senist edenemist ja kaudselt määruse (EÜ) nr 1082/2006 tõhusust hinnates tuleks nende ETKRide toimimise kulusid võrrelda erinevate koostööd tegevate juriidiliste isikute asutamisega seotud kuludega. Selline võrdlus on siiski võimalik üksnes ETKRide puhul, kes olid eelnevalt asutanud erineva koostööd tegeva juriidilise isiku.
                  
               
                     (7)
                  
                  
                     Asjakohasuse näitaja puhul võetakse arvesse seda, mil määral määruse (EÜ) nr 1082/2006 eesmärgid ja sätted vastavad tulevaste ETKRi liikmete vajadustele.
                  
               
                     (8)
                  
                  
                     Asjakohasusega seotud jätkusuutlikkuse näitaja puhul võetakse arvesse nende registreeritud ETKRide arvu, kellel puudub igasugune tegevus.
                  
               
                     (9)
                  
                  
                     Euroopa lisaväärtuse näitajaga hinnatakse seda, kas ETKRid asutati määruse (EÜ) nr 1082/2006 vastuvõtmise tulemusel, kuna ETKRi liikmed ei olnud võimelised asutama juriidilisi isikuid territoriaalse koostöö jaoks kehtiva siseriikliku ega rahvusvahelise õiguse alusel.
                  
               
                     (10)
                  
                  
                     Määruse (EÜ) nr 1082/2006 edasisi lihtsustamisvõimalusi silmas pidades tuleks hinnata selliseid lihtsustamise elemente nagu uute ETKRide asutamise menetlus, sealhulgas riiklike heakskiitmisasutuste poolt vaikimisi antud heakskiit, mis on kehtestatud määrusega (EL) nr 1302/2013,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1082/2006 kohaldamise aruandes kasutatavad näitajad on esitatud käesoleva määruse lisas.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. oktoober 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 210, 31.7.2006, lk 19.
         
            (2)  Komisjoni aruanne Euroopa Parlamendile ja nõukogule „Määruse (EÜ) nr 1082/2006 (Euroopa territoriaalse koostöö rühmituse (ETKR) kohta) kohaldamine“, KOM(2011) 462 lõplik, 29. juuli 2011.
         
            (3)  Euroopa Parlamendi ja nõukogu 17. detsembri 2013. aasta määrus (EL) nr 1302/2013, millega muudetakse määrust (EÜ) nr 1082/2006 Euroopa territoriaalse koostöö rühmituse (ETKR) kohta, et selgitada, lihtsustada ja parandada nende rühmituste asutamist ja toimimist (ELT L 347, 20.12.2013, lk 303).
      
      
         
            LISA
            
               Määruse (EÜ) nr 1082/2006 (Euroopa territoriaalse koostöö rühmituse (ETKR) kohta) kohaldamise aruandes kasutatavate näitajate loetelu
            
            
                        Hindamiskriteerium
                     
                     
                        Näitaja nimetus
                     
                     
                        Ühik
                     
                  
                        Tulemuslikkus
                     
                     
                        Liikmesriikide siseriiklike eeskirjade vastavus käesolevale määrusele
                     
                     
                        Nende liikmesriikide arv, kes on aruande tähtpäevaks vastu võtnud läbivaadatud rakenduseeskirjad
                     
                  
                        Asutatud ETKRide arvu suurenemine (lähtealus: ETKRide arv 21. juunil 2014: X)
                     
                     
                        ETKRide arv aruande tähtpäeval
                     
                  
                        ETKRi liikmete arvu suurenemine olemasolevates ETKRides (lähtealus: ETKRi liikmete arv esimesel asutamisel)
                     
                     
                        ETKRi liikmete arv aruande tähtpäeval
                     
                  
                        ETKRi liikmete arvu suurenemine kategooria kohta (lähtealus: liikmete arv 21. juunil 2014: X)
                        Alamnäitajad kategooria kohta:
                        
                                    —
                                 
                                 
                                    liikmesriik
                                 
                              
                                    —
                                 
                                 
                                    riiklikud ametiasutused
                                 
                              
                                    —
                                 
                                 
                                    piirkondlikud ametiasutused
                                 
                              
                                    —
                                 
                                 
                                    kohalikud ametiasutused
                                 
                              
                                    —
                                 
                                 
                                    riigi osalusega äriühingud
                                 
                              
                                    —
                                 
                                 
                                    äriühingud, kellele on usaldatud üldist majandushuvi pakkuvate teenuste osutamine
                                 
                              
                                    —
                                 
                                 
                                    ühendused, kuhu kuuluvad ühte või mitmesse nimetatud kategooriasse kuuluvad asutused
                                 
                              
                                    —
                                 
                                 
                                    kolmandate riikide või ülemeremaade ja -territooriumide riiklikud, piirkondlikud või kohalikud ametisutused või asutused või äriühingud, mis on samaväärsed eespool nimetatutega
                                 
                              
                     
                        Arv aruande tähtpäeval
                     
                  
                        ETKRide asutamise tulemusel osutatavate teenuste arvu suurenemine (lähtealus: 21. juuni 2014 seisuga osutatud teenuste arv: X)
                        Alamnäitajad kategooria kohta:
                        
                                    —
                                 
                                 
                                    tervishoid
                                 
                              
                                    —
                                 
                                 
                                    haridus ja koolitus
                                 
                              
                                    —
                                 
                                 
                                    keskkond, energeetika ja looduskaitse
                                 
                              
                                    —
                                 
                                 
                                    transport
                                 
                              
                                    —
                                 
                                 
                                    teadusuuringud
                                 
                              
                                    —
                                 
                                 
                                    muu
                                 
                              
                     
                        Arv aruande tähtpäeval
                     
                  
                        Tõhusus
                     
                     
                        ETKRi asutamise kulud võrreldes rahvusvahelise või siseriikliku õiguse alusel samalaadsete organite asutamise kuludega (1)
                        
                     
                     
                        Euro
                     
                  
                        ETKRi toimimise kulud võrreldes rahvusvahelise või siseriikliku õiguse alusel asutatud samalaadsete organite toimimise kuludega
                     
                     
                        Euro
                     
                  
                        ETKRi asutamise heakskiitmise menetlus võrreldes rahvusvahelise või siseriikliku õiguse alusel asutatud samalaadsete organite heakskiitmise menetlusega
                     
                     
                        Kuude arv
                     
                  
                        Asjakohasus
                     
                     
                        ETKRi kasutamine koostööprogrammi rakendamisel (korraldusasutusena) (lähtealus: korraldusasutuseks olevate ETKRide arv 21. juuni 2014 seisuga: X)
                     
                     
                        Koostööprogrammi korraldusasutuseks määratud ETKRide arv aruande tähtpäeval
                     
                  
                        ETKRi kasutamine koostööprogrammi osa (nt alaprogrammid, väikesemahulised projektid, inimestevahelised projektid, integreeritud territoriaalsed investeeringud, ühised tegevuskavad) rakendamisel (lähtealus: korraldusasutuseks olevate ETKRide arv 21. juuni 2014 seisuga: X)
                     
                     
                        Koostööprogrammi osa rakendamiseks määratud ETKRide arv aruande tähtpäeval
                     
                  
                        ETKRi kasutamine tegevuse rakendamisel (lähtealus: korraldusasutuseks olevate ETKRide arv 21. juuni 2014 seisuga: X)
                        Alamnäitajad kategooria kohta:
                        
                                    —
                                 
                                 
                                    koostööprogrammi kohane tegevus (piiriülene, riikideülene või piirkondadevaheline)
                                 
                              
                                    —
                                 
                                 
                                    liidu poolt Euroopa Regionaalarengu Fondi kaudu majanduskasvu ja tööhõivesse investeerimise programmi alusel toetatud tegevus
                                 
                              
                                    —
                                 
                                 
                                    liidu poolt Euroopa Sotsiaalfondi kaudu toetatud tegevus
                                 
                              
                                    —
                                 
                                 
                                    liidu poolt Ühtekuuluvusfondi kaudu toetatud tegevus
                                 
                              
                                    —
                                 
                                 
                                    liidu poolt muude kui ühtekuuluvuspoliitika programmide alusel toetatud tegevus/projekt
                                 
                              
                     
                        Arv aruande tähtpäeval
                     
                  
                        Kohaldatava õiguse valikul eri võimaluste kasutamine:
                        
                                    —
                                 
                                 
                                    kokkuleppe tõlgendamisel ja täitmisel kohaldatav õigus (artikli 8 lõike 2 punkt g);
                                 
                              
                                    —
                                 
                                 
                                    organite tegutsemise suhtes kohaldatav õigus (artikli 8 lõike 2 punkt h) ning
                                 
                              
                                    —
                                 
                                 
                                    ETKRi tegevusega otseselt seotud kohaldatav õigus (artikli 8 lõike 2 punkt j).
                                 
                              
                     
                        Kvalitatiivne
                     
                  
                        Oma personali kasutamine protsendina kogupersonalist (2)
                        
                     
                     
                        Protsent (3)
                        
                     
                  
                        ETKR asutamise motiveerivad tegurid organite jaoks, kes on ametlikult sõlminud ETKRi lepingu
                     
                     
                        Kvalitatiivne
                     
                  
                        Jätkusuutlikkus
                     
                     
                        Registreeritud ETKRid, kellel puudub igasugune tegevus
                     
                     
                        Number
                     
                  
                        ELi lisaväärtus
                     
                     
                        Nende territoriaalse koostöö struktuuride ja võrgustike arv, mis loodi tänu sellele, et määruse (EÜ) nr 1082/2006 alusel pakuti välja ETKRi vahend
                     
                     
                        Kvantitatiivne/kvalitatiivne
                     
                  
                        Liidu õiguse alusel asutatud juriidilise isiku eelised võrreldes siseriikliku või rahvusvahelise õiguse alusel asutatud juriidiliste isikutega
                     
                     
                        Kvalitatiivne
                     
                  
                        Vahendiga kehtestatud lihtsustamine
                     
                     
                        ETKRi asutamise keskmine aeg (1. etapp: kuni kokkuleppe kavandi esitamiseni) enne ja pärast käesoleva määruse muutmist
                     
                     
                        Kuud
                     
                  
                        ETKRi asutamise keskmine aeg (2. etapp: kokkuleppe kavandi esitamisest kuni lõpliku heakskiitmiseni) enne ja pärast käesoleva määruse muutmist
                     
                     
                        Kuud
                     
                  
                        Riiklike ametiasutuste poolt vaikimisi antud heakskiitude arv, v.a ETKRi registrijärgse asukoha liikmesriigis
                     
                     
                        Arv (ja kvalitatiivne näitaja)
                     
                  
               (1)  Nt euroregiooni koostöörühmitus (Euroopa Nõukogu); Euroregioonid, Eurodistrict-rajoonid; Zweckverband (Saksa õigus), Consorcio (Hispaania õigus), Groupement local de coopération transfrontalière (Prantsuse õigus).
            
               (2)  „Oma personal“ vastandina ETKRi liikmete delegeeritud personalile.
            
               (3)  Töötajate arvul põhinev protsent, ilma et oleks vaja arvesse võtta täistööajale taandatud töötajate arvu.